Malamai sun ja hankalin El-Rufai a kan kudirin birne matattu ▷ Legit.ng
Malamai sun ja hankalin El-Rufai a kan kudirin birne matattu
18 days ago 1324 views by Aminu Ibrahim
Majalisar Limamai da Malamai na jihar Kaduna ta bukaci Gwamna Nasir El-Rufai na jihar ya yi watsi da kudirin dokar birne matattu da Majalisar Dokokin Jihar ta mika masa domin neman amincewarsa.
Sakon bayan taro da majalisar ta fitar dauke da sa hannun sakataren ta, Yusuf Yakubu Arrigasiyyu da shugbanta Shaykh Ibrahim Nakaka a jiya a garin Kaduna, ta ce kudirin ya sabawa koyarwan Annabi Muhammadu (SAW).
Cikin abinda kudirin ya kunsa, akwai bukatar, "A yi rajistan jariran da aka haifa a ofishin karamar hukuma kuma a sanar da hukuma idan anyi rasuwa ko an haifi jariri ba bu rai. Jami'an karamar hukumar za su bayar da takardan fom A kafin a bayar da damar birne gawan."
Majalisar malaman ta kuma bukaci gwamnatin jihar ta gaggauta kawo karshen rikice-rikicen da ake fama da shi a Kajuru da wasu sassan jihar Kaduna.
A wata rahoton, Legit.ng ta ruwaito cewa babban jam'iyyar adawa ta PDP tayi ikirarin cewa tafiye-tafiyen da shugaba Muhammadu Buhari ke yi zuwa kasashen ketare na kara karfafawa masu garkuwa da mutane da sauran 'yan ta'adda tafka barna a kasar.
Jam'iyyar ta PDP tayi kira ga shugbaan kasar ya gaggauta dawowa gida Najeriya domin ya fuskanci kallubalen tsaron da ake fuskanta a sassan kasar daban-daban.
Ta kuma yi ikirarin cewa 'yan ta'addan da ke kaiwa al'umma hari a jihar Katsina baki ne daga kasar Nijar da jam'iyyar APC ta dako haya domin tallafa mata wurin tayar da tarzoma yayin baban zaben 2019.
ArewaHausa NewsNasir Ahmad El-RufaiJihar KadunaGwamnan Jihar Kaduna Nasir El-Rufai
Big brother naija polls Richest artist in Nigeria Victoria Orenze How to transfer money from Diamond bank Cynthia Morgan
Yan sanda sun yi nasarar kama wadanda suka sace Hakimin Daura